AlexejDobrolubov/national_council_slovak_2010 huggingface dataset:
65. schôdza NR SR - 3.deň - B. popoludní
Dátum: 2022-04-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

150. Ďakujem za slovo, pán predsedajúci. No, v náväznosti na slová pána podpredsedu Národnej rady, môjho cteného kolegu, dámy a páni, ak vám to ešte nie je jasné, čo sa tu deje v tejto republike, čo ste spôsobili, že sa tu deje v tejto republike, nech sa páči, choďte dole sa pozrieť, choďte sa pozrieť dole, ako je tam tých dvetisíc rozhorčených ľudí, choďte tam, kto má odvahu, môžete sa, pán kolega, smiať, koľko chcete, to sú totižto aj bývalí vaši voliči... (reakcia z pléna a zaznievanie gongu), ktorí vás už v živote nebudú voliť, v živote. A vás už vôbec nie, hej. Takže choďte sa tam pozrieť dole, kto má odvahu, len pozrieť, len pozrieť, aby ste vedeli, aká je atmosféra v tejto republike. A to je začiatok, lebo vy ste tu len dva roky, ešte ste tu chceli tie dva roky ďalšie byť. No tak ak sa vám to podarí, nech sa páči. Ale v náväznosti zase na to, čo povedal pán poslanec Blanár, ak hovoril o... o pani Zemanovej. Viete, pani Zemanová už hrá o svoju politickú kandidátku, preto bola taká ostrá, blbo ako ostrá, my jej tak ľudovo hovoríme teta Anka. Nuž teta Anka sa dnes vyfarbila teda parádne a teta Anka len dokázala, že vy všetci hráte o tú kandidátku vašu ďalšiu, lebo, dámy a páni, povedzme si otvorene, na základe vášho vládnutia, na základe tých volovín, ktoré tuná vyvádzate aj dnes, vy tam na tej ľavej strane, po mojej ľavej ruke, 70-80 % z vás už tu nikdy v živote nebude, nikdy. Len tu na tejto strane (rečník rukou ukázal na pravú stranu sály) bude o tých 70 a 80 % ľudí viac, a to vy viete, z toho máte strach, a preto chcete dávať opozíciu do basy. Toto vás dobehne neuveriteľne rýchlo, zapamätajte si tieto slová, čo bude o dva roky. Nebudete tu a vy to veľmi dobre viete.
65. schôdza NR SR - 3.deň - B. popoludní
Dátum: 2022-04-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

80. Ďakujem za slovo, pán predsedajúci. No vráťme sa k tomu, o čom hovoril pán poslanec Blaha, možno trošku inými slovami, možno trošku inou rétorikou, ale v každom prípade začnime asi tým, že no je to politický proces. Je to politický proces, ktorý chcete spraviť, to už je každému jasné a ja si myslím, že je to dokonca jasné aj pani Zemanovej, pokiaľ som ju mal trošku možnosť počúvať, o ktorej teda pán Blaha s takou láskou hovoril. Je to politický proces už len z toho dôvodu, viete, keď nik... keď niekto niečo neukradol, nepodplatil, nezobral úplatok, keď máte v tej dôvodovej správe napísané, že stíhate niekoho za tlačovky, kde niečo ten dotyčný mal spraviť, to hovorím, tlačové konferencie, no veď predsa to musí každému byť jasné, že je to volovina. Tak potom čo to je, ak to nie je politický proces? Tie tlačovky sú všetky o politike. Veď ako vy to veľmi dobre viete všetci, že je to politický proces, iba teraz máte, samozrejme, tú túžbu brániť tú vašu vrchnosť, ktorá je za toto zodpovedná a ktorá to vlastne všetko takýmto spôsobom rozohrala. Máte tu pár lídrov aj v parlamente, ktorým sa osta... teda ostatní prispôsobíte s veľkou láskou, lebo viete, že vám to padlo. A proste máte strach, že by vám to padlo. A ono to padne určite raz. Či skôr, alebo neskôr. Otázka znie pre mňa, že čo má byť ako na konci tohto príbehu, lebo toto, čo vy tuná robíte, páni z koalície, a bez úcty, nie pri všetkej úcte, bez úcty, to je rozpad štátu, rozpad parlamentarizmu a rozpad Slovenskej republiky, rozpad Slovenskej... ja o tom budem hovoriť oveľa viacej v mojom vystúpení, to je naozaj len skratka. Budeme sa baviť o cieľoch toho vašeho konania, kam to všetko smerujete a ako to dopadne.
64. schôdza NR SR - 1.deň - B. popoludní
Dátum: 2022-04-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

76. Ďakujem pekne, excelencia, ja budem pokračovať tam, kde skončil môj ctený kolega Janko Podmanický. Ja by som skončil pri tom vyhlásení pána Hegera a to vyhlásenie bolo presne také, ako ten pán Heger pri tom vyhlásení vyzeral. To bolo proste hrozné. Prišiel jeden, ktosi zo záhrobia a prečítal vyhlásenie nie vlády, ale vyhlásenie zo záhrobia. No proste hrozné! Na to sa nedalo ani pozerať a to sa nedalo ani počúvať. Ale aby som teda prešiel aj teda k meritu veci. Viete, tu nejde, nejde len o rozvrat ministerstva vnútra, ako to tuná môj ctený kolega Ďuro Blanár povedal, ale tu ide o rozvrat Slovenska. Normálne rozvrat Slovenska v priamom prenose a vy ste za toto zodpovední, vy tu, čo tu sedíte na tej pravej strane. Proste to je rozvrat Slovenska aj s tým všetkým, čo súvisí, a začína to na ministerstve vnútra. Okrem toho ten Lipšic, o ktorom sa tuná strašne veľa hovorí, však uvedomte si, to je jeden človek, čo to Slovensko nechcel. To je človek, čo robil referendum v ´92. alebo začiatkom, neviem, začiatkom ´92. roku, to bolo tzv. to sviečkové referendum, a on bol vtedy v tom, v tom, v tom SZM-áckom KDH, to boli tí KDH mladí alebo niečo proste také, neviem, ako sa volali, a bolo to tzv. sviečkové referendum, kde dávali do okien tie sviečky, o koľko klesne tá energia pri tých sviečkach. Pán kolega tuto, čo sedí, tie šediny by možno, vy by ste si mali pamätať to referendum, ktoré bolo vtedy o vzniku Slovenska, však vy ste tam vtedy boli tiež dosť aktívny, mimochodom. Takže ako, páni a dámy, toto tuná, čo sa deje, to je začiatok rozvratu Slovenska. A čím skôr vás tí ľudia zastavia, a to je jedno, v akých voľbách, či predčasných, alebo v tých ďalších, tým lepšie pre to Slovensko, lebo za vás to Slovensko zmizne z mapy jednoducho. A nikto si to ani nevšimne a vy budete tí, ktorí budete za to zodpovední.
64. schôdza NR SR - 1.deň - B. popoludní
Dátum: 2022-04-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

60. Pani poslankyňa, ďakujem veľmi pekne za vaše vystúpenie a nestačím zírať skutočne, čo sa tu deje na ministerstve vnútra, o to viacej, keď to hovorí exministerka vnútra. Len škoda, že to nepočuje Roman Mikulec, škoda, že tu nesedí Roman Mikulec. Ale on počúva, verte mi, že on počúva, sedí tam kdesi pri televízore a zbabelo, na tajnáša počúva, čo sa tu všetko o ňom rozpráva, a stále váha s tou odvahou, dúfam, že ju raz naberie, kedy prísť a odpovedať aspoň na jeden tento argument. Viete, pani Saková, je to o to vážnejšie, že vy ste exministerkou vnútra a to už nie je akýkoľvek poslanec, ktorý je z iného rezortu alebo teda opozičný politik. No a vaše slová ako hrôza, zdesenie z vašej práce, podozrivé výpovede, zadržanie riaditeľa SIS, chaos v policajných zložkách, činnosť za hranou zákona, tak toto skutočne nie je sranda. Mal by tuná ten človek sedieť a počúvať to a niečo povedať, lebo v opačnom prípade by mal ísť čím rýchlejšie preč a veľmi rýchle, lebo to, tie účelové klamstvá, o ktorých hovoríte, zlyhanie na hraniciach ministerstva vnútra, zazmluvnenie tých súkromných kadejakých hranolkových firiem, no a záver, váš posledný prúser, pán minister, s tým generálom Lučanským, to vstupovanie do živého spisu, no tak to už je jó silná káva aj pre nás, ktorí sme neni z toho rezortu. Takže buďte taký láskavý, vyjdite z toho vašeho chumla tam kdesi pri tom televízore, kde tam zbabelo sedíte, a príďte už konečne povedať aspoň štyri vety. Lebo v opačnom prípade, ako to mám povedať, čo ste, aby som vám nenadával. No a už konečne naberte tú odvahu, pán minister vnútra.
64. schôdza NR SR - 1.deň - B. popoludní
Dátum: 2022-04-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

34. Ďakujem pekne za slovo, pán predsedajúci. No, v nadväznosti na to, čo si povedal, môj milý pán kolega, Laci, matoteror pokračuje, hej, matoteror pokračuje a bude vrcholiť zajtra, vo štvrtok a v piatok sa o tom bude písať, v piatok o tom budú plné noviny. Vo štvrtok teda toto divadlo bude pokračovať a vlastne nie je toto divadlo len akousi zásterkou, lebo zhodou okolností v piatok po jednej prednáške má byť podpísaná obrovská zmluva na kúpu vakcín na veľkú, to hovoria tí, ktorí ju podpisujú, vláda and company, na veľkú pandémiu, ktorá má vrcholiť v jeseni. Čiže v piatok bude podpísaná zmluva na vakcíny, ktorými nás táto vláda bude chcieť obdarovať na jeseň. A ja sa pýtam: Je to náhoda toto všetko? Nie je to náhodou na prekrytie ďalšej lumpárne tejto vlády? Nie je to náhodou, toto všetko, čo sa tuná deje, opäť krytie jedného obrovského kšeftu? O tomto verejnosť vie? V piatok o tom nebude nikto písať, v piatok budú všetci písať o tom štvrtku, keď sa budú, alebo keď sa bude mandátu chcieť zbaviť náš predseda, respektíve vy ho budete chcieť zbaviť toho mandátu. Nemá to byť len divadlo na prekrytie tejto, ako to mám nazvať, ober zlodejiny opäť? Veď uvedomme si, v piatok o tom nevyjde ani čiarka v novinách. Všetci budú písať o Robertovi Ficovi, o tom, čo sa udialo v parlamente, a o škandáloch. A toto opäť prejde, tieto obrovské peniaze, na ktorých zase niekto zarobí... (Prerušenie vystúpenia časomerom.)
64. schôdza NR SR - 1.deň - B. popoludní
Dátum: 2022-04-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

20. Ďakujem veľmi pekne. Pán predseda, som veľmi rád, že konečne pán predseda vedie túto schôdzu a nie ten predošlý pán, predchádzajúci predsedajúci, ktorý teda strácal nervy neuveriteľným spôsobom. Ale k veci, k tomu, čo hovoril pán poslanec Blaha. Ja by som to zhrnul do takých troch problémových oblastí, ak dovolíte, úplne racionálne. Tá prvá problémová oblasť je teda, ak kritizujete vládu, ste automaticky zločinecká skupina. Hej? To tuná zaznelo niekoľkokrát, dokonca o tom hovoril aj pán premiér Heger, ktorý naozaj, ako to bolo hrozné, to jeho vystúpenie, na čo tiež upozornil pán poslanec Blaha, to bolo horšie ako slohová práca kdesi z prvého stupňa na základnej škole. Proste to bolo hrozné, nechcem to ani komentovať. Najväčší problém v tejto spoločnosti, to sme sa tiež dopočuli, je to rozdelenie tejto spoločnosti, čo teda neviem, či dá niekto niekedy do poriadku, preto lebo to je ozaj asi ten najvážnejší problém. No a pre mňa najdôležitejšia vec, keď sa teda už bavíme dnes o pánovi ministrovi vnútra a hovoríme o jeho odstúpení, je ozaj to, či môže pán minister vnútra odstúpiť, či mu vôbec dovolia odstúpiť. Či už splnil všetky tie úlohy, ktoré dostal smerom k opozícii a smerom k tejto spoločnosti a smerom k vyčisteniu tejto spoločnosti od všetkých tých "nežiaducich živlov", či vôbec pán minister vnútra je svojprávny na to, aby mohol odstúpiť. A keby odstúpil, čo by sa mu stalo? No viete, potom, drahí kolegovia z koalície, ak neveríte nám, no tak prečítajte si doktora Chmelára, doktora Burdu! Prečítajte si iných! To sú neni smeráci. To sú občania tejto republiky, nezaradení, profesionáli, profesne a hlavne vedomostne zdatní, čo by si mnohí z vás naozaj mohli uvedomiť.
65. schôdza NR SR - 2.deň - A. dopoludnia
Dátum: 2022-04-27
Poslanec: Jarjabek, Dušan (SMER - SD)
Druh vystúpenia: Vystúpenie

6. Ďakujem za slovo, pán predsedajúci. Pán poslanec predo mnou mi trošku zobral vietor z plachiet, lebo ja som chcel presne o tom istom hovoriť. Tá reforma, tá takzvaná reforma súdnictva je už tak ďaleko, že sa ňou zaoberajú aj tí, ktorí s touto problematikou majú pramálo spoločného. A všetci tí, ktorí sa dopytujú a pýtajú, prečo to všetko tak dlho trvá, a pýtajú sa tých, ktorí sa tým zaoberajú a ktorí sú priamo v teréne a ktorí sú priamo zainteresovaní na tejto súdnej mape, no prichádzajú stále k jednému jedinému názoru, stále viac a viac. No, tak prečo táto reforma? No, pre nič iného, len aby sa vytiahli nejaké peniaze, na základe ktorých by sa táto reforma mohla spraviť. Táto reforma sa už menila toľkokrát, že už jej jednoducho nikto neverí, a toto je klasická reforma pre reformu. Veď si to už povedzme úplne otvorene. Spýtajte sa všetkých tých, ktorí sú zainteresovaní v tejto problematike. Veď oni sa už smejú a keď táto nevyjde, no tak príde zase nejaký iný, nový návrh len preto, aby sa vytiahli peniaze, pre nič iného. Toto jednoducho treba zbaliť a jednoducho toto sa vám, pani ministerka, nepodarilo, povedzte to otvorene a choďte preč.
63. schôdza NR SR - 1.deň - A. dopoludnia
Dátum: 2022-03-30
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

188. Ďakujem za slovo, pán predsedajúci. Pán primátor, klobúk dole pred vami a druhá taká veta. Nuž komu už veriť viac ako primátorovi mesta, ktorého sa táto neštandardná situácia týka najviac, pánovi primátorovi Michaloviec. Kde ste teraz zalezený, pán Mikulec? Kdesi vzadu v nejakom klebetení s tými vašimi ďalšími pážatmi. Čo urobil štát? Čo ste urobili vy, pán Mikulec? To všetko, čo ste spravili, spravili ste zle. A komu myslíte, že títo ľudia budú viacej veriť? Vám? Alebo primátorovi? Kto je bližšie k týmto ľuďom? Vy si môžete dovoliť klamať, ale primátor asi ťažko. Viete a ešte jedna vec. Toto je vaše nielen politické zlyhanie, toto je vaše ľudské zlyhanie, lebo v prvom rade ako politik, nuž keď niekto v tejto chvíli povie pán minister, asi to preháňa, lebo tým ministrom skutočne nie ste a nie ste zodpovedný a nie ste, nie ste ani ochotný prijať politickú zodpovednosť a tú ľudskú zodpovednosť ste tiež neni ochotný prijať, keby to tak bolo, tak tuná budete sedieť, počúvať, protirečiť primátorovi a pozerať sa mu do očí. Lenže na to vy, pán minister, nemáte jednoducho. Preto čím skôr odtiaľto odídete, tým skôr na vás Slovensko môže zabudnúť. A vám garantujem, že v nasledujúcom volebnom období po vás neštekne ani pes.
63. schôdza NR SR - 1.deň - A. dopoludnia
Dátum: 2022-03-30
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

58. Ďakujem pekne za slovo, pán predsedajúci. Pán predsedajúci, v prvom rade jeden dopyt na vás, ak dovolíte. Chýba mi tu akýkoľvek, aspoň kúsok súčasného ministra a pritom chcem podotknúť, že slovo minister som skutočne teraz nadsadil pri tejto personálnej, pri tomto personálnom videní tejto vlády. Takže, prosím vás pekne, aspoň kúsok ministra, keby ste zabezpečili. Dobre? No a teraz k tomu, čo hovoril pán poslanec Blanár. Ďakujem veľmi pekne za všetky tie jeho slová. Ja len trošku skonkretizujem tú jednu časť, o ktorej hovoril. Táto vládna koalícia, keď je usvedčená z toho, že kradne, si vymyslela nový argument. Nový argument. Povedali to v jednej tlačovke tuto nesediaci minister, že my síce kradneme, ale vy ste kradli viac. Čo to je, čo to je za argument? Tých 2,6 mil. ukradnutých, tých 2,6 mil. ukradnutých to je, to čo je? To je kvapka v mori alebo čo to je? To teraz toto má byť argument? Alebo toto má byť ospravedlnenie? Alebo toto má byť nový náhľad na túto „skvelú koalíciu“? Na túto, prepáčte, bandu lumpov? Inak sa to nazvať nedá. A to som veľmi slušný po tom, čo tuná predviedol ten tzv. minister financií. Takže ako trošku, trošku, trošku zase toho normálneho videnia by som si prial. Takže, keď sa kradne málo, tak to sa nekradne, hej? Viete, najväčšia tragédia tohto celého, čo vy tu predvádzate, je to, že vy likvidujete Slovensko. A likvidujete ho vnútroštátne aj medzinárodne. A to je to, z čoho sa bude tá nasledujúca garnitúra, čo príde po vás, strašne ťažko spamätávať.
63. schôdza NR SR - 1.deň - A. dopoludnia
Dátum: 2022-03-30
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

16. Ďakujem za slovo, pán predsedajúci. No veľmi kľudne. Pán Mikulec, ja som pochopil jednu vec. Vy totižto nemôžete odstúpiť, lebo vy nerozhodujete sám o sebe. Vy ste politicky nesvojprávny. O vás rozhodujú tí, ktorí sedia tam, viete? Vedľa vás teraz, po tej vašej ľavej ruke. Vy ste politicky nesvojprávny preto, lebo vy ste vydierateľný zrejme. Oni a vy vedia, prečo ste vydierateľný a vy zase viete, prečo nemôžete odstúpiť. Proste to je úplne jasné jak facka. Táto schôdza má len konštatačný zmysel, preto ani my si nerobíme veľké ilúzie. Táto schôdza má konštatačný zmysel, lebo aby ľudia pri tejto cenzúre, ktorá tuná všade existuje okolo nás, novodobej cenzúre, konečne pochopili, kde je sever. Nechajte to na nich, lebo toto pozerá veľmi veľa ľudí. Aj to vaše vystúpenie pozerá veľmi veľa ľudí. No a tá srandovná veta na záver, keď ste vyzvali kolegov z vašej koalície, aby hlasovali podľa svojho vedomia a svedomia, no tak to si už z nás naozaj nerobte srandu. Oni predsa budú hlasovať podľa toho, ako rozhodla koaličná rada. Tak čo tu hráte aké divadlo? Pre koho?! Prečo tú verejnosť takto podceňujete? Ani jeden hlas z ich strany nepôjde proti vám. A vy to veľmi dobre viete, lebo všemocná koaličná rada rozhodla. A vedela, prečo rozhodla. Preto, lebo ste vydierateľný.
60. schôdza NR SR - 5.deň - B. popoludní
Dátum: 2022-03-22
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

204. Ďakujem pekne. Pán poslanec, hovoril si o kvalite vysokých škôl, ktorá je taká alebo onaká. No ja môžem povedať len jednu jedinú vec. Kvalita troch vysokých škôl umeleckého typu je špičková, špičková európsky. A prečo to hovorím takto namyslene? Preto, lebo tie výsledky sú také, aké sú. Či sú to v oblasti divadelnej, hudobnej alebo výtvarnej, alebo tanečnej, v ktorejkoľvek chcete, proste to sú všetko školy, ktoré majú medzinárodné úspechy, ktoré sú neni zanedbateľné, ktoré sú v absolútne medzinárodnej konkurencii. Hlavne v muzike sa to prejavuje, vo vokálnej tvorbe, v inštrumentálnej tvorbe. To je proste čosi... tanečníci, pochopiteľne, veď tí tanečníci od nás v podstate tancujú v každom kamennom divadle, tá, na svete, to hovorím, na svete a nepreháňam. Tá kvalita tých vysokých škôl je veľmi, hovorím o umeleckých školách, o ktorých sa v tomto zákone veľmi málo hovorí, resp. vôbec. Aká je, aká je kvalita tých vysokých škôl? No hádam taká, aká je kvalita tých študentov, ktorí z tých vysokých škôl vychádzajú. Nie? A keď sú títo študenti úspešní, tak asi sú úspešní aj tí pedagógovia, ktorí ich vedú. Opäť veľmi jednoduchá rovnica. A keď tá škola má úspešných pedagógov, tak asi tá vysoká škola je úspešná. Lenže viete, o tej výučbe sa hovorí veľmi málo. Viacej sa hovorí o vzťahoch rektor - dekan, dekan - katedra. Posilňuje sa úloha rektora, posilňuje sa, oslabuje sa úloha dekana - a toto všetko v tomto zákone je. A posilňuje sa úloha štátu. Namiesto toho, aby tým vysokým školám sa dala jedna obrovská, alebo teda akceptovateľná individuálnosť, a aby si sami mohli rozhodnúť o tom, či budú v budúcnosti dobré alebo zlé, bez minimálneho vstupovania štátu. Veď to je to najdôležitejšie. A tento zákon hovorí trošku o opaku. V tom je ten problém... (Prerušenie vystúpenia časomerom.)
60. schôdza NR SR - 5.deň - B. popoludní
Dátum: 2022-03-22
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

188. Ďakujem veľmi pekne za slovo, pán predseda. V nadväznosti aj na to, čo povedal pán poslanec predtým, ja, pri všetkej úcte, musím byť z tohto miesta naozaj kritický. A možno to nie je len kritičnosť, ktorá súvisí s ministrom súčasným, s pánom ministrom školstva, ale aj smerom dozadu, dozadu, dozadu a vychádzam z pôsobenia na vysokých školách umeleckého typu. Ja som sa v celom návrhu zákona, verte mi, že čakám na to strašne dlho a hovorím o tom veľmi dlho, tlmočím skutočne všetko to, čo sa na akademickej umeleckej pôde vysokých škôl hovorí. Tuná v tomto návrhu zákona nie je nikde, nikde skutočne nie je nejakým spôsobom naznačená - v úvodzovkách - výnimočnosť alebo inakosť vysokých škôl umeleckého typu. Sú tri. Je to VŠMU, VŠVU, Akadémia umení. Nikde nie sú tieto školy nejakým spôsobom zohľadnené. Nikde nie je podčiarknutá tá obrovská individuálnosť vo výuke, ktorá v týchto vysokých školách, ktorá na týchto vysokých školách umeleckého typu existuje. Nikde nie je podčiarknuté, podčiarknutý aj ten vzťah zodpovednosti toho individuálneho prístupu pedagóg - študent a opačne. Jednoducho tá dôvera, ktorá ako v tejto, pri tejto výučbe existuje, keď neexistuje, škola je zlá. Proste táto inakosť umeleckých škôl neexistuje v tomto zákone nikde. Toto ma veľmi mrzí preto, lebo na jednej strane tu máme obrovské množstvo byrokracie, ktorá narástla, skutočne ktorá narástla, a verte mi, že to hovorím ako pedagóg v rámci praxe, ktorú mám, a môžem to porovnávať. Tá byrokracia je strašne, strašne, strašne mohutná a tá výučba, samotná výučba sa dostáva kdesi na koniec a to nie je dobré.
58. schôdza NR SR - 3.deň - B. popoludní 2
Dátum: 2022-02-23
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

25. Ďakujem za slovo, pán predsedajúci. Pán poslanec Benčík, vy ste tuná prečítali nejaké čosi nejakých anonymných ľudí, proste vy ste čosi vytrhli z niečoho čosi a ja skutočne neviem čo. Tuná sa čítali veci s konkrétnymi ľuďmi s konkrétnou zodpovednosťou. A títo ľudia, o ktorých ste hovorili vy, sú jednoducho nekonkrétni. Povedzte tie priezviská, keď máte odvahu, ak ich viete, takisto ako tuná sa čítal nejaký spis, ktorý bol úplne konkrétny. No, ale ja som si, ako som si pozeral tieto veci, ja som sa dozvedel, že vy ste napísali jeden blog a vy ste ten blog napísali, kde kritizujete odporcov obrannej dohody so Spojenými štátmi za ich správanie a v tom blogu ste napísali doslova a do písmena, postaviť k múru a odstreliť ako prašivé svine. To píšete vy. Ja som si to tam načítal, ja vám to môžem ukázať. To píšete vy a takáto je tam citácia. Dokonca aj s tým komentárom, že ste sa odtrhli z reťaze. No, ja sa vôbec nečudujem, že ste taký obľúbený medzi ľuďmi, lebo ako teraz tu môžete vystupovať, ako chcete, ale ak toto je kritika toho, čo sa tu udialo pri prerokovávaní tejto zmluvy, že vy napíšete – postaviť k múru a odstreliť ako prašivé svine. Nehnevajte sa, potom to, čo ste povedali, to, čo ste teraz hovorili, to ide úplne komínom hore. To vás nikto nemôže brať vážne, ani nikto nemôže pochopiť to, prečo ste to vlastne povedali a prečo ste to práve takto povedali. Čo ste tým chceli naznačiť, pán poslanec Benčík? Veď to je trošku choré, nie?
58. schôdza NR SR - 3.deň - B. popoludní 2
Dátum: 2022-02-23
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

9. Ďakujem pekne. Ja len dve krátke poznámky, ak dovolíte. Počuli sme tu v podstate tretí deň a rozoberali sme kauzy, ako je Oblúk, Očistec, Judáš, Božie mlyny a tak ďalej a tak ďalej, ale za tie tri dni pribudla ďalšia veľká kauza, tú by som si pracovne nazval Útek. Už som to raz hovoril, útek ministra vnútra. Jednoducho minister vnútra ako nepovažoval za potrebné sem ani prísť a povedať, dobrý deň, súhlasím alebo nesúhlasím, hoci sme sa stále bavili. Dobre, však jeho problém. Vypočuli sme si tu strašne veľa argumentov, strašne veľa faktov, strašne veľa odkrytých hrozných vecí, ktoré by bolo treba, samozrejme, riešiť. Táto koalícia a títo páni po mojej ľavici tuná vykrikujú ako tento posledný pomätenec, čo tuná čosi rozprával, jednoducho kryjú tieto zločiny, lebo to sú zločiny. To nie sú rozhovory pri káve, to nie sú rozhovory pri pive, to sú zločiny o ľuďoch, ktorí hovoria dokonca o ich likvidácii alebo ich zastrašovaní, a jednoducho táto koalícia pokiaľ zahlasuje za tohoto ministra vnútra, preberá za toto všetko zodpovednosť. A preberá za toto všetko zodpovednosť, to nie je tak, že skončí toto volebné obdobie, to viete veľmi dobre, že tuná sa hovorí aj o tých iných volebných obdobiach. Aj o tomto volebnom období sa bude hovoriť, aj o vás sa bude hovoriť, vážení páni poslanci, menovite, ale toto neni vyhrážanie, to je fakt. Proste vy to zo seba tú špinu nezmyjete. Pri každom vašom mene bude dôvod sa rozprávať o týchto veciach, ktoré podporujete a ktoré kryjete vlastnými tvárami. Takže každý kto zahlasuje za... (Prerušenie vystúpenia časomerom.)